Jiří Tlustý
Jiří Tlustý (s. 16. maaliskuuta 1988 Slaný, Tšekkoslovakia) on tšekkiläinen jääkiekkoilija, joka pelasi syyskaudella 2016–2017 SM-liigajoukkue Oulun Kärpissä. Hän on pelipaikaltaan vasen laitahyökkääjä. Tlustý on pelannut urallaan aiemmin NHL:ssä yhteensä 446 runkosarja- ja neljä playoff-ottelua tehopistein 89+88=177 ja keräten 126 jäähyminuuttia. Eliteprospects.com -sivuston Matias Strozyk luonnehtii häntä monipuoliseksi hyökkääjäksi, joka osaa pelata kaikissa hyökkääjän rooleissa. Strozyk mainitsee Tlustýn vahvuuksiksi hyökkäyspään pelaamisen, työteliäisyyden ja luistelun. Hänellä on kuitenkin parannettavaa oman pään pelaamisessa ja sijoittumisessa. Tlustýa verrattiin juniorina pelityyliltään Ryan Smythiin.
Miroslav Kalousek
Miroslav Kalousek (s. 17. joulukuuta 1960) on tšekkiläinen poliitikko. Hän oli perustamansa TOP 09 -puolueen johdossa 2015–2017. Hän oli aiemmin kristillidemokraattisen puolueen johtaja 2003–2006, mutta jätti puolueen 2009. Kalousek oli valtiovarainministerinä Mirek Topolánekin hallituksessa 2007–2009 ja uudelleen Petr Nečasin hallituksessa 2010–2013.